**קרל, ארכידוכס אוסטריה** (ובשמו המלא: **קרל תומאס רוברט מריה פרנציסקוס גאורג בהנאם פון הבסבורג**, בגרמנית: **Karl Thomas Robert Maria Franziskus Georg Bahnam von Habsburg** ‏ נולד ב-11 בינואר 1961) הוא פוליטיקאי אוסטרי. בנו של אוטו, נסיך הכתר של אוסטריה ונכדו של קרל הראשון, קיסר אוסטריה, וראש בית הבסבורג החל משנת 2007.

ביוגרפיה
--------

קרל נולד ב-11 בינואר 1961 בשטארנברג שבגרמניה, לאוטו, נסיך הכתר של אוסטריה, בנו של קרל הראשון, קיסר אוסטריה ולרגינה, נסיכת סקסוניה-מיינינגן, בתם של גאורג, נסיך סקסוניה-מיינינגן וקלרה מריה רוזנת קרוף, רוזנת שמיסינג-קרסנברוק. בעת לידתו היה אביו חסר אזרחות, והחזיק רק בדרכון ספרדי, אולם מאוחר יותר קיבלו בני המשפחה אזרחות אוסטרית, לאחר שאביו ויתר על תביעתו לכתר האוסטרי.

בשנת 1986 מונה קרל לראש הסניף האוסטרי של האיחוד הפאן-אירופי, ובשנת 1993 לאחר שסיים 12 שנות לימודי משפטים, מונה למגיש תוכנית טלוויזיה. באוקטובר 1996 נבחר קרל לחבר הפרלמנט האירופי מטעם מפלגת העם האוסטרית, ובשנת 1998 התברר כי חלק ממסע הבחירות מומן על ידי וורלד ויז'ן אינטרנשיונל דרך ארגון האיחוד הפאן-אירופי שקרל עמד בראשו, ללא ידיעתו של קרל. בשנת 1999 לא נבחר קרל שוב, ובשנת 2004 שילם 37,000 לוורלד ויז'ן אינטרנשיונל.

ב-31 בינואר 1993 התחתן קרל עם פרנצ'סקה תיסן-בורנמיסה דה קאסון, בתם של הברון הנס היינריך תיסן-בורנמיסה דה קאסון ופיונה פרנסס איליין קמפבל-וולטר. למרות התנגדותם של כמה מבני המשפחה שטענו כי פרנצ'סקה אינה מבית אצולה ראוי, אישר אביו אוטו, נסיך הכתר של אוסטריה את הנישואים. לזוג נולדו 3 ילדים, ובשנת 2003 נפרדו השניים ברוח טובה.

בשנת 2000 מונה קרל לריבון מסדר גיזת הזהב, ובשנת 2007 הפך קרל לראש בית הבסבורג, לאחר שאביו פרש מתפקידו. בשנת 2005 הגיש קרל תביעה לבית המשפט האוסטרי, בניסיון להחזיר לידיו את נכסי בית הבסבורג באוסטריה, שהוחרמו על ידי הרפובליקה האוסטרית הראשונה, ולאחר מכן על ידי הנאצים, אולם נכשל בתביעתו, מפני שחוק ההפקעה עדיין בתוקף באוסטריה.

קרל פון הבסבורג הוא אחד משלושת המייסדים של BG Privatinvest, חברת השקעות שבסיסה בווינה. בדצמבר 2010 רכשה החברה את שני העיתונים היומיים הבולגרים החשובים ביותר, דנייב טרוד ו-24 צ'אסה. לאחר עימותים מתמשכים עם שותפים בולגרים, BG Privatinvest מכרה את העיתונים באפריל 2011. מאז 2009, קרל פון הבסבורג הוא בעל מניות בקבוצת מדיה בהולנד, המורכבת מתחנות רדיו, מגזין וערוץ טלוויזיה.

קרל מתגורר בווילה בעיר אניף, על יד זלצבורג באוסטריה, שאותה קנה בשנת 1981.

במרץ 2020, הוא נדבק בנגיף קורונה והחלים ממנו.

משפחתו
------

ב-31 בינואר 1993 התחתן קרל עם פרנצ'סקה תיסן-בורנמיסה דה קאסון, בתם של הברון הנס היינריך תיסן-בורנמיסה דה קאסון ופיונה פרנסס איליין קמפבל-וולטר, ממנה נולדו לו 3 ילדים:

* אלאונורה, ארכידוכסית אוסטריה (נולדה ב-1994)
* פרדיננד צוונימיר, ארכידוכס אוסטריה (נולד ב-1997)
* גלוריה, ארכידוכסית אוסטריה (נולדה ב-1999)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אוטו פרנץ, ארכידוכס אוסטריה |   | מריה יוזפה, נסיכת סקסוניה |   | רוברטו הראשון, דוכס פארמה |   | מריה אנטוניה, נסיכת פורטוגל |   | פרידריך יוהאן, נסיך סקסוניה-מיינינגן |   | אדלייד, רוזנת ליפה-ביסטרפלד |   | אלפרד, רוזן קרוף, רוזן שמיסינג-קרסנברוק |   | הברונית הלנה פון הילגרס |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | קרל הראשון, קיסר אוסטריה |   |   |   |   |   | זיטה, נסיכת בורבון-פארמה |   |   |   |   |   | גאורג, נסיך סקסוניה-מיינינגן |   |   |   |   |   | קלרה מריה רוזנת קרוף, רוזנת שמיסינג-קרסנברוק |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אוטו, נסיך הכתר של אוסטריה |   |   |   |   |   |   |   |   |   |   |   |   |   | רגינה, נסיכת סקסוניה-מיינינגן |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **קרל פון הבסבורג** |
|

קישורים חיצוניים
----------------

ויקישיתוף מדיה וקבצים בנושא **קרל פון הבסבורג** בוויקישיתוף
* 

* אתר האינטרנט הרשמי של קרל פון הבסבורג

הערות שוליים
------------

1. ↑  Annabel Sampson, Prince Albert II of Monaco has now recovered from Coronavirus, Tatler (ב־British English)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1020649887
* ISNI: 0000 0001 1730 5239
* LCCN: nb2001075259
* NKC: jn19981001377
* SUDOC: 119105888
* VIAF: 63513843
* WorldCat: lccn-nb2001075259

 |